กระดานชนวน

กระดานชนวน เป็นแผ่นหินชนวนแบนบางสำหรับใช้เขียน 2.a. การเขียนบนกระดานชนวนสามารถลบออกได้และสามารถนำกลับมาเขียนใหม่ได้

 การใช้งาน 
กระดานชนวนสำหรับเขียนประกอบด้วยหินชนวนหนึ่งแผ่นขนาด 4x6 นิ้ว หรือ 7x10 นิ้ว ใส่ในกรอบไม้ 2.a. อาจมีผ้าหรือฟองน้ำผูกด้วยเชือกไว้ที่ด้านล่างของกระดานชนวนสำหรับลบข้อความและนำกลับมาเขียนใหม่ หินชนวนที่แยกเป็นแผ่นเตรียมโดยการกระเทาะด้วยลิ่ม เจียรบนหินแล้วท้ายสุดขัดด้วยผงหินชนวนในน้ำ อุปกรณ์ที่ใช้เขียนทำจากหินที่อ่อนกว่าเช่น หินดินดาน ชอล์ก หรือหินสบู่ ในปี 1853 ชาลส์ กู๊ดเยียร์ได้จดสิทธิบัตรสารประกอบยางวัลคาไนซ์แข็งกับผงพอร์ซเลน เพื่อทำเป็นดินสอสีขาวสำหรับเขียนบนกระดานชนวน

 ประวัติ 
ประวัติที่เกี่ยวกับต้นกำเนิดของกระดานชนวนยังคงไม่ชัดเจน แต่มีการกล่าวถึงการใช้งานอุปกรณ์ชนิดนี้ในศตวรรษที่สิบสี่ และมีหลักฐานที่พบว่ามีการใช้งานในช่วงศตวรรษที่สิบหกและสิบเจ็ด อย่างไรก็ตามช่วงเวลาสำคัญสำหรับกระดานชนวนเหมือนจะเริ่มต้นในช่วงปลายศตวรรษที่สิบแปด เมื่อการพัฒนาด้านการขนส่งทางทะเลและทางบกทำให้การทำเหมืองหินชนวนในเวลส์ขยายตัวขึ้นเรื่อย ๆ และอุตสาหกรรมโรงงานหินชนวนก็เติบโตขึ้นอย่างมากDavies, 63.

ในศตวรรษที่สิบเก้ากระดานชนวนถูกใช้ในเกือบทุกโรงเรียนทั่วโลกและเป็นส่วนสำคัญของการทำเหมืองหินชนวน ในช่วงต้นศตวรรษที่ยี่สิบกระดานชนวนเป็นอุปกรณ์หลักในห้องเรียนสำหรับนักเรียน ในช่วงทศวรรษ 1930 และหลังจากนั้น กระดานชนวนเริ่มถูกแทนที่ด้วยอุปกรณ์การเขียนที่ทันสมัยกว่าDavies, 64-65. อย่างไรก็ตามกระดานชนวนไม่ได้หายไปโดยสิ้นเชิง ยังคงมีการผลิตในศตวรรษที่ยี่สิบเอ็ด แม้ว่าจะในปริมาณน้อยก็ตาม

กระดานชนวนยังคงมีการใช้งานบางครั้งเช่นคนงานอุตสาหกรรมใช้กระดานชนวนเพื่อติดตามสินค้า กะลาสีใช้คำนวณตำแหน่งทางภูมิศาสตร์ในทะเล บางครั้งมีการนำกระดานชนวนหลายชิ้นมาผูกรวมกันเป็นหนังสือ และมีการตีเส้นแนวนอนลงบนกระดานชนวนเพื่อเป็นเส้นบรรทัดในการคัดลายมือให้สวยDavies, 63-64.

 ดูเพิ่ม 

 กระดานดำ

 อ้างอิง 

 บรรณานุกรม 




หมวดหมู่:สื่อการเขียน
หมวดหมู่:หินชนวน
หมวดหมู่:อุปกรณ์การศึกษา